CELEX: 62015CN0208
Language: et
Date: 2015-05-05 00:00:00
Title: Kohtuasi C-208/15: Eelotsusetaotlus, mille on esitanud Kúria (Ungari) 5. mai 2015. – Stock ’94 Szolgáltató Zrt. versus Nemzeti Adó- és Vámhivatal Dél-dunántúli Regionális Adó Főigazgatósága (NAV)

20.7.2015   
            
            
               ET
            
            
               Euroopa Liidu Teataja
            
            
               C 236/27
            
         Eelotsusetaotlus, mille on esitanud Kúria (Ungari) 5. mai 2015. – Stock ’94 Szolgáltató Zrt. versus Nemzeti Adó- és Vámhivatal Dél-dunántúli Regionális Adó Főigazgatósága (NAV)
   (Kohtuasi C-208/15)
   (2015/C 236/37)
   Kohtumenetluse keel: ungari
   
      Eelotsusetaotluse esitanud kohus
   
   Kúria
   
      Põhikohtuasja pooled
   
   
      Kaebaja: Stock ’94 Szolgáltató Zrt.
   
      Vastustaja: Nemzeti Adó- és Vámhivatal Dél-dunántúli Regionális Adó Főigazgatósága (NAV)
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (edaspidi: „käibemaksudirektiiv”) artikli 1 lõiget 2, artikli 2 lõike 1 punkte a ja c, artikli 14 lõiget 1, artikli 24 lõiget 1, artiklit 73, artikli 78 lõike 1 punki b ja artikli 135 lõike 1 punkti b (1) tuleb tõlgendada selliselt, et integreerija ja integreeritava vahelise lepingu alusel kaubatarneid ja krediidi andmist tuleb käibemaksu seisukohast käsitleda sõltumatute (distinct and independent) tehingutena või selliselt, et sõlmitakse selline üks (single) tehing, mille puhul tarnitud kauba hind ja antud krediidi intress kuulub maksustatava väärtuse alla?
            
         
               2.
            
            
               Kui viimati esitatud tõlgendus on käibemaksudirektiiviga kooskõlas, siis kas seoses sellise ühe (single) tehinguga, mis koosneb korraga nii käibemaksukohustuslikust kaubatarnest kui ka käibemaksuvabast teenuste osutamisest, võib käibemaksudirektiivi tõlgendada selliselt, et sellist tehingut võib lugeda erandiks käibemaksu tasumise üldpõhimõttest? Juhul kui vastus on jaatav, siis millised tingimused selleks peavad esinema?
            
         
               3.
            
            
               Kas vastust eelmistele küsimustele muudab – ja kui, siis millises ulatuses –see asjaolu, et integreerija võib integreeritavale osutada lepingu alusel integreeritava taotlusel täiendavaid teenuseid ja osta integreeritava poolt toodetud kaupu?
            
         
      (1)  Nõukogu 28. novembri 2006 aasta direktiiv 2006/112/EÜ. mis käsitleb ühist käibemaksusüsteemi (ELT L 347, lk 1).